Zapisnik sastanka Školskog odbora OŠ Kozala

Datum: 19.12.2019., u 16,30

Prisutni: Jasmina Rajković, Katarina Širola, Lara Vlahović, Igor Cvitan - članovi Školskog odbora, Kim Anić- ravnateljica, Karmina Samaržija – voditeljica računovodstva

Dnevni red:

1. Izmjena plana i programa rada Škole

2. Pravilnici i procedure za usklađivanje s fiskalnom odgovornošću:

- Pravilnik o stegovnoj odgovornosti učitelja i ostalih zaposlenika u Školi

-Pravilnik o korištenju službenih mobilnih telefona

-Pravilnik o naknadi troškova za službena putovanja

-Procedura o odlasku na službeni put

-Procedura o organizaciji višednevne izvanučioničke nastave

-Pravilnik o blagajničkom poslovanju

-Procedura blagajničkog poslovanja Škole

-Procedura zaprimanja računa, njihove provjere u odgovarajućim ustrojstvenim jedinicama i pravovremenog plaćanja

-Procedura upravljanja i raspolaganja imovinom u vlasništvu Škole

-Procedura stjecanja, raspolaganja i upravljanja nekretninama

3. Financijski plan za 2020. godinu

4. Plan nabave za 2020. godinu

Ad.1.

Ravnateljica je upoznala prisutne sa statističkim podacima broja nastavnih dana nakon štrajka učitelja u listopadu, studenom i prosincu 2019. Ukupno je potrebno nadoknaditi 16 nastavnih dana. U Kalendaru rada donesenom u rujnu 2019. predviđeno je 177 nastavnih dana, što znači da je potrebna izmjena plana i programa rada za 14 nastavnih dana kako bi se realizirao ukupni minimalni fond od 175 nastavnih dana. Prema prijedlogu i na osnovu dobivene suglasnosti nastavni dani bit će nadoknađeni kao i u većini riječkih škola:

* 23.12.2019. je nastavni dan
* Zimski odmor započinje 24.12. i traje do 3.1.2020., nastava započinje 7.1.2020., u tom tjednu je i radna subota 11.1.2020.
* Proljetni odmor počinje 10.4.2020. i traje do 13.4.2020. i nastava počinje 14.4.2020., u tom tjednu je i radna subota18.4.2020.
* U lipnju je radna subota 13.6.2020.
* Nastavna godina završava 19.6.2020.

Sve nadoknade subotom i u vrijeme produljenja praznika bit će prilagođene obiteljskim obvezama učenika. U tjednu od 14.4. do 18.4. 2020. predviđen je projektni tjedan. Nadoknade subotom bit će organizirane prema rasporedu od ponedjeljka obzirom da je u te dane najčešće bio organiziran štrajk učitelja.

K.Širola je izjavila da se nastava treba nadoknaditi i da svaka nadoknada zalazi i u neko unaprijed planirano slobodno vrijeme, ali uz uzajamnu toleranciju učenici će ostvariti predviđene obrazovne zadatke.

Ravnateljica je napomenula da ovom izmjenom mijenja se i plan i program rada Škole u kvantitativnom dijelu obveza učitelja te će krajem siječnja učitelji dobiti i nove Odluke o zaduženjima za 2029./2020. školsku godinu.

Zaključak:

Školski odbor je prihvatio iznesene izmjene plana i programa rada OŠ Kozala za 2029./2020. godinu.

Ad.2.

Ravnateljica je upoznala Školski odbor s obvezama popunjavanja fiskalnog upitnika za 2019. godinu. Obzirom na novine u fiskalnoj odgovornosti potrebno je donijeti pravilnike i procedure kojim se omogućava transparentnije poslovanje zasnovano i na delegiranju zadataka i odgovornosti. Školskom odboru su na usvajanje predloženi Pravilnici:

-Pravilnik o stegovnoj odgovornosti učitelja i ostalih zaposlenika u Školi

-Pravilnik o korištenju službenih mobilnih telefona

-Pravilnik o naknadi troškova za službena putovanja

-Pravilnik o blagajničkom poslovanju

Izmjena nekih od pravilnika potrebna je zbog novih propisa koji su doneseni tijekom godine. Na osnovu predloženih Pravilnika ravnateljica je donijela i procedure koje će biti objavljena na oglasnim prostorima Škole kako bi zaposlenici bili upoznati s istim:

-Procedura o odlasku na službeni put

-Procedura o organizaciji višednevne izvanučioničke nastave

-Procedura blagajničkog poslovanja Škole

-Procedura zaprimanja računa, njihove provjere u odgovarajućim ustrojstvenim jedinicama i pravovremenog plaćanja

-Procedura upravljanja i raspolaganja imovinom u vlasništvu Škole

-Procedura stjecanja, raspolaganja i upravljanja nekretninama

Uz navedene procedure ravnateljica je upoznala Odbor s Odlukom ravnatelja o provođenju inventurizacije za 2019. godinu i imenovanjem Povjerenstva za inventurizaciju . rad Povjerenstva završava podnošenjem izvješća do 15.1.2019.

Obzirom na potrebno vrijeme za donošenje novih pravilnika i procedura ravnateljica je izjavila da će izjava o fiskalnoj odgovornosti biti popunjena na obrascu 1.b s obrazloženjem uočenih slabosti u učinkovitom i djelotvornom funkcioniranju sustava unutarnjih kontrola u okviru proračunom utvrđenih sredstava.

U vezi s procedurom stjecanja, raspolaganja i upravljanja nekretninama dala je obrazloženja:

* Škola ima sklopljen ugor s Gradom u vezi korištenja zgrade i okućnice na adresi A.Kovačića 21, ali postoje katastarski označene površine u vlasništvu OŠ Kozala. Ukoliko se budu razrješavali vlasnički odnosi potrebno je imati pravne akte kojima je moguće uređivati vlasničke odnose
* Iznajmljivanje prostora vrši se u skladu s Odlukom gradonačelnika o načinu iznajmljivanja prostora. Zamolbe za iznajmljivanje sportske dvorane i učionica uputili su: Veleučilište u Rijeci i Medicinski fakultet u Rijeci za potrebe pripreme studenata za sportska studentska natjecanja ( povremeno), obrazovna ustanova Magistra za potrebe održavanja radionica i predavanja za odrasle ( povremeno). Obzirom na važeću odluku Odbora da se ravnatelju daje mogućnost pregovaranja s unajmljivačima ravnateljica predlaže da se s navedenim ustanovama sklope ugovori o najmu u skladu s Odlukom gradonačelnika. U ostalim prilikama prostori se ne iznajmljuju ali ih koriste Mjesni odbor Kozala ( aktivnosti za građane ) i Učiteljski fakultet u Rijeci ( nastava TZK ) u povremenim terminima.
* Odbor je upoznat s situacijom oko parkirnog prostora u dvorištu škole kada je učitelju prometna policija naplatila kaznu za parkiranje na poziv nepoznatog građanina koji je neovlašteno parkirao u dvorištu škole, ali nije mogao izaći iz njega zbog drugih vozila. Prema uputama policije dvorište treba ograditi. Postavljanje odgovarajuće ograde predstavlja financijski problem ali i saobraćajni jer bi se zbog postavljanja rampe ili sličnog mogla stvoriti saobraćajna gužva na ulazu u dvorište koja bi ometala protok vozila u ulici i samim time ugrožavala pješake . Potrebno je naći odgovarajuće rješenje kojim bi se sugrađane odviklo od korištenja dvorišta Škole za parkiranje.

Zaključak:

* Svi prisutni članovi Odbora prihvatili su predložene Pravilnike koji će biti javno objavljeni s protokolima
* Odbor je prihvatio predloženi način iznajmljivanja prostora
* Parkirni prostor Škole potrebno je urediti prema pravilima svrsishodnog korištenja za što će se pokušati naći rješenje u suradnji s lokalnom zajednicom

3. Financijski plan

Voditeljica računovodstva upoznala je članove odbora s rebalansom sredstava za 2019.:

Plan proračunskih prihoda povećan je za 11.667,00 kuna za opće prihode i primitke, Izvor 1100, i to produženi boravak u iznosu od 11.667,00 kuna, odnosno 2,74% u odnosu na plan. Povećanje je nastalo zbog povećanja plaća u sustavu obrazovanja u 2019. godini. Kod izvora 1200 ukupni prihodi su nepromjenejeni. Zbog navedenog proračunski prihodi nakon rebalansa ukupno iznose 1.182.68,00 kuna.Kod rashoda smo smanjili ili povećali rashode na onim pozicijama gdje je manje ili više planirano. Pa smo tako povećali rashode za službena putovanja u iznosu 11.402,00 kune, materija za održavanje, usluge telefona, pošte i prijevoza, komunalne usluge, usluge tekućeg i investicijskog održavanja, a smanjili rashode za energiju. Planom proračunskih rashoda za šire javne potrebe – povećani su rashodi za PROGRAM PRODUŽENOG BORAVKA I CJELODNEVNOG ODGOJNO-OBRAZOVNOG RADA zbog povećanja plaća djelatnika u sustavu obrazovanja. Smanjeni su rashodi za informatiku i građanski odgoj.Prihodi su povećani za 169.275,00 kuna.Povećanje je vidljivo na ctu 63622 VP00417 Kapitalne pomoći iz državnog proračuna proračunskim korisnicima, odnosno za provođenje kurikularne reforme i nabavku udžbenika. Isto tako povećani su vanproračunski rashodi za nabavku udžbenika.

Nakon rebalansa sredstava postoji višak prihoda od 700,00 kn koji se prenosi u slijedeću godinu i ulazi u financijski plan za 2019. Financijski plan za iduću godinu razlikuje se od tekućeg zbog prikaza knjiženja plaća zaposlenika u vanproračunskim prihodima , sredstava koji pokrivaju troškove Erasmus + programa i opremanja škole nastavnim sredstvima za potrebe provođenja kurikularne reforme i na taj način je se planiraju vanproračunski rashodi u visini od 6.459.235,00 kn. Plan prihoda pokriva planirane rashode .Planom proračunskih rashoda za 2020. predviđeno je smanjenje rashoda za rad cjelodnevne nastave, programa informatike zbog uvođenja informatike kao izbornog predmeta u prvim razredima i programa građanskog odgoja. Planirani rashodi smanjeni su u odnosu na prethodnu godinu za 33.193 kn. Planirani rashodi u 2020. godini su 1.137.827,00 kn . Planom prihoda nije predviđen prihod u iznosu od 33.193,00 kn za rad cjelodnevne nastave i isti će ovisiti o odluci lokalne samouprave o načinu financiranja.

Zaključak:

Školski odbor je prihvatio plan rashoda i plan predviđenih prihoda s napomenom razmatranja financiranja rada cjelodnevne nastave od strane lokalne samouprave ( Grada).

4. Plan nabave

Ravnateljica je predstavila Plan nabave koji se zasniva na podacima financijskog plana i rebalansa. Obzirom da se plan prihoda i rashoda prema računovodstvenim pozicijama koji ulaze u plan nabave nije povećavao ili smanjivao u odnosu na prethodnu godinu, sredstva namijenjena nabavi su istovjetna sredstvima koja su po pojedinim pozicijama predviđena nakon rebalnasa. Planom nabave , osim redovnih poslova održavanja zgrade, energetske potrošnje, prehrane ( nabava je usklađena s propisima o javnoj nabavi , objavljen je javni poziv za catering ručkova, a nabava namirnica usklađena s jelovnicima preporučenim od Nastavnog zavoda za javno zdravstvo ) i zakonskih obveza koji se nisu promijenili u odnosu na prethodnu godinu, predviđena je i nabava ostalih vrijednosti ( opreme i usluga) u financijskom obimu kao i prethodne godine.

Planom nabave predviđa se sredstva utrošiti na nabavu namještaja u učionicamai ostalim prostorima ( zamjena dotrajalog), nabavu informatičkog softvera i potrebnog materijala za održavanje i upotrebu postojećeg informatičkog hardvera , opremanje kuhinje na način propisan sanitarnim nalazima, opremanje dvorišta škole opremom za odlaganje otpada i omogućiti učiteljima stručna usavršavanja i vođenje izvanučioničke nastave .

Uređenje zgrade predviđa manje stolarske radove na vratima učionica i saniranje zidova u nekim od učionica ( stropovi i zidovi).

Zaključak:

Na plan nabave nije bilo nadopuna i primjedbi te je isti usvojen.

 Predsjednik Školskog odbora:

 Igor Cvitan